

## RĒZEKNES NOVADA PAŠVALDĪBA

# VERĒMU PAMATSKOLA

##### Reģ. Nr. 1912901168

##### “Verēmu pamatskola”, Škeņeva., Vērēmu pagasts, Rēzeknes novads, LV- 4647, tālr./fakss 64628835,

#####  e-pasts: veremi@saskarsme.lv

|  |
| --- |
|  |
|  |

 APSTIPRINĀTS

ar Rēzeknes novada domes 20.08.2009.

lēmumu (protokols Nr.7, § 21)

VERĒMU PAMATSKOLAS

NOLIKUMS

ar grozījumiem :

* 16.02.2012. (Rēzeknes novada domes lēmums, protokols Nr.4; § 2) (stājas spēkā ar 20.02.2012.);
* 04.10.2012. (Rēzeknes novada domes lēmums, protokols Nr.20; § 13) (stājas spēkā ar 04.10.2012.);
* 06.08.2015. (Rēzeknes novada domes lēmums, protokols Nr.17; § 7) (stājas spēkā ar 01.09.2015.)

 *Izdots saskaņā ar*

 Vispārējās izglītības likuma 8. un 9. pantu

# I Izglītības iestādes nosaukums, tās juridiskā adrese

Nosaukums: .Verēmu pamatskola

Juridiskā adrese :Verēmu pamatskola, Škeņeva, Vērēmu pagasts, Rēzeknes novads, LV-4647

Izglītības iestādes dibinātājs, tā juridiskais statuss

Dibinātājs: Rēzeknes novada pašvaldība

Juridiskais statuss: pašvaldība

*(Grozīts ar Rēzeknes novada domes 16.02.2012. lēmumu)*

# II Vispārīgie noteikumi

1. Verēmu pamatskola (turpmāk tekstā – Skola) ir Rēzeknes novada pašvaldības (turpmāk tekstā – Dibinātājs) dibināta un pakļautībā esoša vispārējās pamatizglītības iestāde. Skola īsteno vispārējās pirmsskolas izglītības, vispārējās pamatizglītības, speciālās pamatizglītības izglītojamajiem ar mācīšanās traucējumiem un interešu izglītības programmas.

*(Grozīts ar Rēzeknes novada domes 16.02.2012. ; 04.10.2012. un 06.08.2015. lēmumiem )*

1. Skolas darbības tiesiskais pamats ir Izglītības likums, Vispārējās izglītības likums, šis nolikums un citi izglītības iestādes darbību reglamentējošie normatīvie akti.
2. Skola ir juridiska persona, tai ir sava simbolika – zīmogs*,* spiedogi, noteikta parauga veidlapas. Skola saskaņā ar normatīvajiem aktiem izmanto valsts simboliku.

# III Skolas darbības mērķi, pamatvirziens un uzdevumi

1. Skolas darbības mērķi ir:
	1. veidot izglītības vidi, organizēt un īstenot izglītības ieguves procesu, kas nodrošina pirmsskolas vecuma bērnu sagatavošanu pamatizglītības programmas apguvei;
	2. veidot izglītības vidi, organizēt un īstenot izglītības procesu, kas nodrošina valsts pamatizglītības standartā noteikto mērķu sasniegšanu;
	3. sekmēt izglītojamā atbildīgu attieksmi pret sevi, ģimeni, līdzcilvēkiem, Latvijas valsti, morālajām un tikumiskajām vērtībām.
2. Skolas darbības pamatvirziens ir izglītojošā un audzināšanas darbība.
3. Skolas uzdevumi:
	1. īstenot vispārējās pirmsskolas izglītības, vispārējās pamatizglītības, speciālās pamatizglītības izglītojamajiem ar mācīšanās traucējumiem un interešu izglītības programmas;

*(Grozīts ar Rēzeknes novada domes 04.10.2012. un 06.08.2015. lēmumiem )*

* 1. izvēlēties mācību un audzināšanas darba metodes un formas, kas sekmē izglītojamā personības vispusīgu un harmonisku izaugsmi, palīdzēt kļūt par garīgi un fiziski attīstītu, atbildīgu un radošu personību ;
	2. nodrošināt izglītojamajiem iespēju iegūt kvalitatīvas un konkurētspējīgas zināšanas, kā arī apgūt kvalitatīvai dzīvesdarbībai nepieciešamās prasmes un attieksmes;
	3. sagatavot un motivēt izglītojamos izglītības turpināšanai nākamajā izglītības pakāpē un/vai apzinātai profesijas apguvei;
	4. racionāli izmantot Skolas finanšu, materiālos, personāla un informācijas resursus;
	5. sadarboties ar izglītojamo vecākiem vai personām, kuras realizē vecāku varu (turpmāk tekstā – vecāki), lai nodrošinātu pirmsskolas vecuma bērnu veiksmīgu attīstību un sagatavošanu pamatizglītības apguvei un obligātās vispārējās pamatizglītības ieguvi visiem Skolas izglītojamajiem;
	6. sadarboties ar valsts un pašvaldību institūcijām un nevalstiskajām organizācijām Skolas efektīvas darbības nodrošināšanai;
	7. mācību un audzināšanas procesā ievērot humānisma, demokrātijas, zinātniskuma, sistēmiskuma un individuālas pieejas principus.

*(Grozīts ar Rēzeknes novada domes 16.02.2012. lēmumu)*

# IV Skolā īstenojamās izglītības programmas

1. Skolas izglītojošo darbību reglamentējošie dokumenti ir Skolas izglītības programmas. Vispārējās pamatizglītības programmas saturu un īstenošanu reglamentē Vispārējās izglītības likums un Ministru kabineta noteikumi par valsts standartu pamatizglītībā un pamatizglītības mācību priekšmetu standartiem.
2. Skolā piedāvā un īsteno šādas izglītības programmas:
	1. pirmsskolas izglītības programmu, kods 01011111;
	2. pamatizglītības programmu , kods 21011111;
	3. speciālās pamatizglītības programmu izglītojamajiem ar mācīšanās traucējumiem (izglītības programmas kods 21015611).

 *(Grozīts ar Rēzeknes novada domes 16.02.2012. un 06.08.2015. lēmumiem)*

1. Skola izstrādā un licencē savas izglītības programmas Ministru kabineta noteiktajā kārtībā.
2. *(Izslēgts ar Rēzeknes novada domes 04.10.2012. lēmumu)*
3. Audzināšanas darbības virzienus kārtējam mācību gadam nosaka Valsts izglītības satura centrs.
4. Skola īsteno interešu izglītības programmas. Tās tiek izstrādātas, pamatojoties uz Skolas budžeta finanšu iespējām, iespēju robežās ņemot vērā izglītojamo un viņu vecāku vēlmes. Interešu izglītības programmas apstiprina Skolas direktors. Interešu izglītība ir brīvprātīga. Interešu izglītības programmu apguve var būt maksas pakalpojums.

# V Izglītības procesa organizācija

1. Izglītības procesa organizāciju Skolā nosaka Izglītības likums, Vispārējās izglītības likums, kā arī uz šo likumu pamata izdotie citi ārējie un iekšējie normatīvie akti.
2. Mācību gada ilgumu nosaka Vispārējās izglītības likums:
	1. Mācību gada sākumu un beigu datumu, kā arī izglītojamo brīvdienas nosaka Ministru kabinets atbilstoši kārtējam mācību gadam.
	2. Vienu nedēļu ilgas papildus brīvdienas 1. klasei II semestrī nosaka Skolas direktors,
	3. Katru mācību gadu tiek plānots laiks projektu norisei, par to savlaicīgi informējot izglītojamos un viņu vecākus;
	4. Līdz desmit darba dienām mācību gada laikā katra klase var izmantot ar izglītošanās un audzināšanas procesu saistītiem pasākumiem –mācību olimpiādēm, mācību ekskursijām, pārgājieniem, sporta pasākumiem un citām mācību un audzināšanas darba alternatīvajām formām.
	5. Ja mācību gada laikā iestājas ārkārtējas situācijas, kuras iepriekš nevar paredzēt un kuru rezultātā ilgstoši (vismaz vienu nedēļu) nav iespējams nodrošināt mācību procesu atbilstoši normatīvo aktu prasībām, Dibinātājs ir tiesīgs pieņemt lēmumu par mācību gada pagarinājumu Skolā 1. – 8. klases izglītojamajiem.

 *(Grozīts ar Rēzeknes novada domes 06.08.2015. lēmumu)*

1. Mācību nedēļas garums ir piecas dienas.
2. Mācību darba organizācijas pamatforma ir mācību stunda. Mācību stundas garums ir 40 minūtes. Starpbrīžu ilgums ir noteikts mācību priekšmetu stundu sarakstā un Skolas *Iekšējās kārtības noteikumos*.
3. Mācību stundu skaitu dienā un mācību slodzi nedēļā saskaņā ar Vispārējās izglītības likumu un licencētajām izglītības programmām atspoguļo Mācību priekšmetu un stundu saraksts.
4. Mācību priekšmetu un stundu saraksts:
	1. ietver visus licencētajāsvispārējās pamatizglītības programmās ietvertos mācību priekšmetus un vienu klases audzinātāja stundu nedēļā;
	2. ir pastāvīgs visu semestri, nepieciešamības gadījumā izmaiņas tajā veic direktors vai pēc direktora rīkojuma direktora vietnieks izglītības jomā ;
	3. neietver fakultatīvās, interešu izglītības, pagarinātās darba dienas grupas un individuālā darba nodarbības.
5. Pēc nepieciešamības un apstiprinātā budžeta vai cita finansējuma ietvaros Skolā var tikt organizēta pagarinātās darba dienas grupa 1. – 4. klašu izglītojamajiem. Vienā grupā var apvienot vairāku klašu izglītojamos. Pamats direktora rīkojumam par ieskaitīšanu pagarinātās darba dienas grupā ir vecāku iesniegums. Fakultatīvās un interešu izglītības nodarbības tiek organizētas apstiprinātā budžeta ietvaros, ievērojot brīvprātības principu, pirms vai pēc mācību stundām. Tajās var apvienot vairāku klašu izglītojamos. Pamats direktora rīkojumam par izglītojamā ieskaitīšanu fakultatīvajās un/vai interešu izglītības nodarbībās ir izglītojamā (no 14 gadu vecuma) vai viņa vecāku iesniegums.
6. Skola var piedāvāt individuālā darba nodarbības visos mācību priekšmetos.
7. Pagarinātās darba dienas grupām, fakultatīvajām, interešu izglītības un individuālā darba nodarbībām tiek veidoti atsevišķi nodarbību saraksti. Nepieciešamības gadījumā izmaiņas tajos var veikt direktors vai pēc direktora rīkojuma direktora vietnieks izglītības jomā.
8. Izglītojamo mācību sasniegumus vērtē saskaņā ar valsts pamatizglītības standarta prasībām un atbilstoši tām Skolā izstrādāto *Kārtību par izglītojamo mācību sasniegumu vērtēšanu*.
9. Katra semestra sākumā Skolā tiek izveidots pārbaudes darbu grafiks attiecīgajam semestrim katrai klasei , tas atrodas klases žurnālā. Vienā dienā vienai klasei nedrīkst plānot vairāk kā divus(1.-4.klasēs - ne vairāk kā vienu) tēmas noslēguma pārbaudes darbus. Par pārbaudes darbu grafika izveidi atbild direktora vietnieks izglītības jomā, izmaiņas tajā pēc pamatota mācību priekšmeta skolotāja iesnieguma var veikt direktors vai direktora vietnieks izglītības jomā.
10. Izglītojamo uzņemšana Skolā noteiktā klasē un izglītības programmā, pārcelšana nākamajā klasē notiek ar direktora rīkojumu saskaņā ar spēkā esošajām Ministru kabineta noteiktajām normām.
11. Kārtību, kādā izglītojamie atbrīvojami no valsts pārbaudījumiem, nosaka Ministru kabinets.
12. 9.klases izglītojamie, kuri izpildījuši attiecīgās izglītības programmas prasības saskaņā ar normatīvajiem aktiem, saņem izglītības dokumentu par vispārējās pamatizglītības apguvi.
13. Pedagoģiskā procesa organizēšanai nepieciešamo obligāto dokumentāciju nosaka Ministru kabinets.
14. Ieraksti par izglītojamo mācību un audzināšanas darbu tiek veikti klašu žurnālos. Direktors, saskaņojot ar Skolas Padomi, nosaka kārtību, kādā vecāki
informējami par izglītojamo mācību darba rezultātiem mācību gada laikā. Semestri beidzot, izglītojamais saņem noteikta parauga liecību ar atbilstošiem ierakstiem par apgūtajiem mācību priekšmetiem un zināšanu, prasmju un iemaņu vērtējumu.
15. Pirmsskolas grupu darba organizāciju nosaka *Skolas darba kārtības noteikumi.*
16. Skolas vadības organizatorisko struktūru nosaka skolas direktors ar rīkojumu.

*(Grozīts ar Rēzeknes novada domes 16.02.2012. lēmumu)*

### VI. Metodiskās komisijas

1. Valsts pamatizglītības standartā un mācību priekšmetu standartos noteikto prasību izpildei, mācību priekšmetu un pedagogu pieredzes popularizēšanai, pasākumu un projektu īstenošanai Skola izveido metodiskās komisijas (turpmāk- Komisija).Komisiju skaitu, sastāvu un vadītājus apstiprina direktors katram mācību gadam. Komisiju darbs tiek organizēts, pamatojoties uz Skolas nolikumu. Komisiju darbu vada un koordinē direktora vietnieks izglītības jomā.
2. Metodisko komisiju uzdevumi:
	1. izvērtēt pedagogu izstrādātos tematiskos plānus un ierosināt direktoram tos apstiprināt;
	2. organizēt projektu nedēļas, pieredzes apmaiņas pasākumus, savstarpēju stundu un nodarbību hospitāciju , analizēt to rezultātus;
	3. nodrošināt starppriekšmetu saikni starp atsevišķiem mācību priekšmetiem vai tēmām un audzināšanas pasākumiem;
	4. analizēt skolēnu mācību sasniegumus un pedagogu darba rezultātus;
	5. izskatīt jautājumus, kas ir saistīti ar mācību saturu, mācību līdzekļu pielietošanu, skolas inovatīvo darbu;
	6. izvērtēt mācību literatūru, saskaņot un iesniegt direktoram apstiprināšanai ar rīkojumu izmantojamo mācību grāmatu un mācību līdzekļu sarakstu un izmaiņas tajā.

# VII Izglītojamo tiesības un pienākumi

1. Izglītojamo tiesības un pienākumus nosaka Izglītības likums, pamatojoties uz kuru, tie ir precizēti Skolas *Iekšējās kārtības noteikumos*.

#  VIII Pedagogu un citu darbinieku tiesības un pienākumi

1. Pedagogu tiesības un pienākumi ir noteikti Izglītība likumā, Skolas *Darba kārtības* *noteikumos* un precizēti *darba līgumos* un *amatu aprakstos*.
2. Citu darbinieku tiesības un pienākumi ir noteikti Skolas *Darba kārtības noteikumos* un precizēti *darba līgumos* un *amatu aprakstos*.

# IX Skolas pedagoģiskās padomes izveidošanas kārtība un kompetence

1. Dažādu ar izglītības procesu saistītu jautājumu risināšanai Skolā darbojas pedagoģiskā padome. Pedagoģiskā padomes izveidošanas kārtību un kompetenci nosaka Izglītības likums, Vispārējās izglītības likums un Skolas nolikums*.*
2. Pedagoģisko padomi vada direktors, tās sastāvā ietilpst visi pedagogi.
3. Pedagoģiskās padomes sēdes notiek ne retāk kā reizi semestrī, to norisi protokolē, lēmumus pieņem ar balsu vairākumu. Sēdes var būt slēgtas vai atklātas atkarībā no apspriežamo jautājumu rakstura.
4. Pedagoģiskā padome:
	1. izvērtē un iesaka direktoram apstiprināšanai izglītības programmas;
	2. sniedz priekšlikumus mācību un audzināšanas procesam nepieciešamās materiālās bāzes pilnveidošanai;
	3. lemj par pēcpārbaudījumu un konsultāciju izglītojamajiem organizēšanas procesa norisi ;
	4. izvērtē izglītojamo mācību un audzināšanas, kā arī interešu izglītības darba rezultātus;
	5. izvērtē pedagogu darba rezultātus, izstrādā priekšlikumus darba uzlabošanai;
	6. izlemj citus ar mācību un audzināšanas darbu saistītus jautājumus;
	7. izskata Skolas mācību gada darba plānu un iesaka apstiprināšanai pedagogu darba vērtēšanas kritērijus.
5. Pedagoģiskās padomes lēmumiem ir ieteikuma raksturs, juridisku spēku tiek iegūst pēc apstiprināšanas ar direktora rīkojumu

# X Skolas pašpārvaldes izveidošanas kārtība un kompetence

1. Skolas padomes izveidošanas kārtību un kompetenci nosaka Izglītības likums, Vispārējās izglītības likums un *Skolas padomes reglaments*.
2. Izglītojamo pašpārvaldes izveidošanas kārtību un kompetenci nosaka Izglītības likums un *Skolas izglītojamo pašpārvaldes reglaments*.

# XI Skolas iekšējo kārtību reglamentējošo dokumentu pieņemšanas kārtība

1. Pamatojoties uz Skolas nolikumu un citiem spēkā esošiem normatīvajiem aktiem, Skola izstrādā iekšējo kārtību reglamentējošos dokumentus. Tos izdod un grozījumus tajos veic Skolas direktors.
2. Skolā darbojas darbinieku arodbiedrības un Skolas direktora *Koplīgums*, kas noslēgts saskaņā ar Latvijas Republikas Darba likumu.

**XII Kārtība, kādā privātpersona var apstrīdēt Skolas izdotu administratīvo aktu vai faktisko rīcību**

1. Skolas darbības tiesiskumu nodrošina Skolas direktors.
2. Skolas darbības tiesiskuma nodrošināšana pamatojas uz Administratīvā procesa likumu.
3. Interešu konfliktu risinājums balstās uz attiecīgajiem spēkā esošajiem normatīvajiem aktiem.
4. Skolas direktora pieņemtos administratīvos aktus un faktisko rīcību var apstrīdēt Rēzeknes novada pašvaldības izpilddirektoram.
5. Skolas darbinieku faktisko rīcību var apstrīdēt Skolas direktoram.

# XIII Skolas saimnieciskā darbība

1. Skola neveic saimniecisko darbību. Skolas saimnieciski tehnisko darbību veic Rēzeknes novada pašvaldības Vērēmu pagasta pārvalde (turpmāk tekstā – Pārvalde), to savstarpēji saskaņojot ar Skolas direktoru.

*(Grozīts ar Rēzeknes novada domes 16.02.2012. lēmumu)*

1. Normatīvajos aktos noteikto prasību kontroli nodrošina Skolas direktors.

*(Grozīts ar Rēzeknes novada domes 16.02.2012. lēmumu)*

1. *(Izslēgts ar Rēzeknes novada domes 16.02.2012. lēmumu)*

# XIV Skolas finansēšanas avoti un kārtība

1. Skolas finansēšanas avoti ir:
	1. valsts budžets;
	2. Dibinātāja budžets;
	3. ārpusbudžeta līdzekļi.

*(Grozīts ar Rēzeknes novada domes 16.02.2012. lēmumu)*

1. *(Izslēgts ar Rēzeknes novada domes 16.02.2012. lēmumu)*
2. *(Izslēgts ar Rēzeknes novada domes 16.02.2012. lēmumu)*
3. Interešu izglītības programmas var finansēt no valsts budžeta mērķdotācijas, Dibinātāja budžeta un privāto personu iemaksātajiem līdzekļiem.
4. *(Izslēgts ar Rēzeknes novada domes 16.02.2012. lēmumu)*
5. Piemaksas par darba kvalitāti pedagogiem tiek noteiktas, pamatojoties uz Izglītības likumu, Vispārējās Izglītības likumu,Ministru kabineta noteikumiem un Rēzeknes novada domes pieņemtajiem lēmumiem.

*(Grozīts ar Rēzeknes novada domes 16.02.2012. lēmumu)*

1. Piemaksas Skolas pedagogiem, kuras atsevišķos gadījumos var veidoties no darba algu ekonomijas, tiek piešķirtas, pamatojoties uz Izglītības likumu, Vispārējās Izglītības likumu, Ministru kabineta noteikumiem saskaņā ar Skolas direktora apstiprināto *Materiālās stimulēšanas kārtību.*

*(Grozīts ar Rēzeknes novada domes 16.02.2012. lēmumu)*

1. Izglītojamo un pedagogu materiālā stimulēšana par augstiem sasniegumiem mācību priekšmetu olimpiādēs, konkursos, sacensībās, projektos notiek saskaņā ar Rēzeknes novada pašvaldības noteikto *Kārtību izglītojamo un pedagogu apbalvošanai par augstiem sasniegumiem mācību priekšmetu olimpiādēs, konkursos, sacensībās un projektos*.
2. Ja Skolai tiek veikti ziedojumi, to uzskaiti veic Pārvalde. Ziedojumi saskaņā ar normatīvajiem aktiem tiek izlietoti atbilstoši to noteiktajam mērķim.

*(Grozīts ar Rēzeknes novada domes 16.02.2012. lēmumu)*

1. *(Izslēgts ar Rēzeknes novada domes 16.02.2012. lēmumu)*
2. Skolas direktors ir tiesīgs slēgt līgumus tikai papildus izglītojošās darbības veikšanai, ja to paredz normatīvie akti. Finanšu darbība šajos gadījumos tiek veikta ar Pārvaldes starpniecību.

*(Grozīts ar Rēzeknes novada domes 16.02.2012. lēmumu)*

1. Daļa papildus iegūto finanšu līdzekļu, ko Pārvalde ir guvusi, veicot saimniecisko darbību, izmantojot Skolas telpas un/vai iekārtas, tiek izlietota Skolas vajadzībām (mācību un materiāltehnisko līdzekļu iegādei, Skolas attīstībai, remontam, ekskursijām utml.), savstarpēji saskaņojot ar Skolas direktoru.

*(Grozīts ar Rēzeknes novada domes 16.02.2012. lēmumu)*

1. Pārvalde un Skolas direktors par finanšu līdzekļu racionālu un efektīvu izlietojumu atbilstoši budžeta tāmei atskaitās Skolas padomei.

*(Grozīts ar Rēzeknes novada domes 16.02.2012. lēmumu)*

1. Par finanšu līdzekļu racionālu un efektīvu izlietojumu atbilstoši budžeta tāmei Skolā atbildīgs ir Skolas direktors un par to atskaitās Skolas padomei un Skolas darbiniekiem.

# XV Skolas reorganizēšanas un likvidēšanas kārtība

1. Skolu var reorganizēt vai likvidēt Dibinātājs, saskaņojot ar Izglītības un zinātnes ministriju.

# XVI Skolas nolikuma un tā grozījumu pieņemšanas kārtība

1. Skolas nolikumu izstrādā Skolas direktors. To apstiprina Rēzeknes novada pašvaldība.
2. Grozījumus Skolas nolikumā apstiprina Rēzeknes novada pašvaldība. Priekšlikumus Grozījumiem var iesniegt Skolas direktors, Skolas padome un Dibinātājs.

# XVII Citi noteikumi

1. Skola izveido un uztur datorizētu uzskaiti atbilstoši VIIS izstrādātajai skolvadības programmatūrai.

*(Grozīts ar Rēzeknes novada domes 04.10.2012. lēmumu )*

1. Atbilstoši valsts statistikas pārvaldes noteikto pārskatu formām Skola noteiktā laikā un pēc noteiktas formas sagatavo un iesniedz atskaites.
2. Lai nodrošinātu izglītojamo profilaktisko veselības aprūpi un neatliekamo medicīnisko palīdzību, Skola sadarbojas ar Verēmu feldšeru un vecmāšu punktu.
3. Skolas bibliotēkas fondu komplektē, uzskaita, izmanto un saglabā saskaņā ar S*kolas bibliotēkas darbības reglamentu.* Bibliotēkas darbu vada Skolas bibliotekārs.
4. Atbilstoši normatīvo aktu prasībām Skolā tiek kārtota lietvedība un arhīvs.
5. Pamatojoties uz normatīvo aktu prasībām par inventarizāciju, Dibinātāja noteikta komisija veic inventarizāciju Skolā.
6. Veselībai nekaitīgu un drošu apstākļu radīšanu darbam un mācībām Skola nodrošina darba aizsardzības un drošības tehnikas noteikumu ievērošanu atbilstoši normatīvo aktu prasībām.
7. Skola savā darbībā ievēro skolas higiēnas normas atbilstoši normatīvo aktu prasībām..
8. Ugunsdrošības noteikumu ievērošana skolā tiek nodrošināta atbilstoši normatīvo aktu prasībām..
9. Sadarbībā ar Vērēmu pagasta pārvaldi Skola organizē un kontrolē darba aizsardzības pasākumus un veic darba vides iekšējo uzraudzību.
10. Skola var sadarboties ar organizācijām un iestāties tajās, kuru darbība saistīta ar izglītību.
11. Pēc saskaņošanas ar Skolas direktoru Skolā pedagoģisko praksi var veikt koledžu, profesionālo un augstskolu studenti.
12. Nolikums stājas spēkā ar 2009.gada 31.augustu.

# Verēmu pamatskolas direktore /J.Paura/

J.Paura

/646 28335/